pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 31 สิงหาคม–6 กันยายน 2561 พบการกระทำผิด จำนวน 382 คดี คิดเป็นเงินค่าปรับ 7.22 ล้านบาท
วันศุกร์ที่ 7 กันยายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 31 สิงหาคม–6 กันยายน 2561 พบการกระทําผิด จํานวน 382 คดี คิดเป็นเงินค่าปรับ 7.22 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 31 สิงหาคม – 6 กันยายน 2561) พบว่ามีการกระทําผิด จํานวน 382 คดี คิดเป็นเงินค่าปรับ 7.22 ล้านบาท โดยแยกเป็น - สุรา จํานวน 230 คดี คิดเป็นเงินค่าปรับ 2.93 ล้านบาท
- ยาสูบ จํานวน 96 คดี คิดเป็นเงินค่าปรับ 3.33 ล้านบาท
- ไพ่ จํานวน 10 คดี คิดเป็นเงินค่าปรับ 0.06 ล้านบาท
- น้ํามันและผลิตภัณฑ์น้ํามัน จํานวน 17 คดี คิดเป็นเงินค่าปรับ 0.50 ล้านบาท
- น้ําหอม จํานวน 2 คดี คิดเป็นเงินค่าปรับ 0.11 ล้านบาท
- รถจักรยานยนต์ จํานวน 17 คดี คิดเป็นเงินค่าปรับ จํานวน 0.22 ล้านบาท
- สินค้าอื่น ๆ จํานวน 10 คดี รวมเป็นเงินค่าปรับ 0.07 ล้านบาท
โดยมีของกลางแยกเป็นน้ําสุรา จํานวน 726.520 ลิตร ยาสูบ จํานวน 7,188 ซอง ไพ่ จํานวน 246 สํารับ น้ํามันและผลิตภัณฑ์น้ํามัน จํานวน 14,592 ลิตร น้ําหอม จํานวน 3,517 ขวด รถจักรยานยนต์ จํานวน 18 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัด พสุฯ ให้การต้อนรับคณะสภาที่ปรึกษาทางการเมืองเขตปกครองตนเองกว่างซีจ้วง สาธารณรัฐประชาชนจีน พร้อมหารือการพัฒนาเศรษฐกิจและการพัฒนาความร่วมมือ
วันจันทร์ที่ 22 กรกฎาคม 2562
ปลัด พสุฯ ให้การต้อนรับคณะสภาที่ปรึกษาทางการเมืองเขตปกครองตนเองกว่างซีจ้วง สาธารณรัฐประชาชนจีน พร้อมหารือการพัฒนาเศรษฐกิจและการพัฒนาความร่วมมือ
นายพสุ  โลหารชุน  ปลัดกระทรวงอุตสาหกรรม  ให้การต้อนรับ Mr.Qian  Xueming, Vice-Chairman (รองประธานสภาที่ปรึกษาทางการเมือง) เขตปกครองตนเองกว่างซีจ้วง สาธารณรัฐประชาชนจีน และคณะในโอกาสเดินทางมาเยือนกระทรวงอุตสาหกรรม
วันนี้ (22 กรกฎาคม 2562) เวลา 09.30 น. นายพสุ โลหารชุน ปลัดกระทรวงอุตสาหกรรม ให้การต้อนรับ Mr.Qian Xueming, Vice-Chairman (รองประธานสภาที่ปรึกษาทางการเมือง) เขตปกครองตนเองกว่างซีจ้วง สาธารณรัฐประชาชนจีน และคณะในโอกาสเดินทางมาเยือนกระทรวงอุตสาหกรรม โดยมีนายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) นายภาสกร ชัยรัตน์ รองอธิบดีกรมส่งเสริมอุตสาหกรรม ผู้แทนสํานักงานเศรษฐกิจอุตสาหกรรม และผู้แทนสํานักงานปลัดกระทรวงอุตสาหกรรม ร่วมให้การต้อนรับ โดยคณะรองประธานสภาที่ปรึกษาทางการเมืองเขตปกครองตนเองกว่างซีจ้วง ได้เข้าพบกับผู้บริหารของกระทรวงอุตสาหกรรม เพื่อหารือแลกเปลี่ยนความคิดเห็น ด้านการพัฒนาเศรษฐกิจและการแสวงหากลไกในการพัฒนาความร่วมมือภายใต้นโยบาย Belt and Road Initiative ของจีน นโยบาย Thailand 4.0 และการก่อสร้างพื้นที่เขตเศรษฐกิจภาคตะวันออกของไทย
ปลัดกระทรวงอุตสาหกรรม กล่าวว่า กระทรวงอุตสาหกรรมให้ความสําคัญเป็นอย่างยิ่งต่อการพัฒนาความร่วมมือด้านอุตสาหกรรมกับจีนรายมณฑล โดยเฉพาะกว่างซีจ้วงที่เป็นประตูสู่อาเซียน โดยทั้งสองฝ่ายสามารถเชื่อมโยงการผลิตและการลงทุนในอุตสาหกรรมเป้าหมาย อาทิ อุตสาหกรรมยานยนต์และชิ้นส่วน และยานยนต์สมัยใหม่ อุตสาหกรรมเพื่อสุขภาพ ชีวเภสัชภัณฑ์และการแพทย์ อุตสาหกรรมเทคโนโลยีสารสนเทศสมัยใหม่ ซึ่งเป็นโอกาสอันดีที่ไทยและจีนจะเชื่อมโยง EEC และ BRIs โดยอาศัยกว่างซีจ้วงในการเชื่อมโยงทั้งด้านอุตสาหกรรม การผลิต การขนส่ง และการเชื่อมโยงด้านดิจิทัล และเพื่อรองรับการขับเคลื่อนการพัฒนาความร่วมมือด้านอุตสาหกรรมในเชิงรุกระหว่างไทยและจีน นอกจากนี้กระทรวงอุตสาหกรรมยังได้เล็งเห็นความสําคัญในการจัดตั้งสํานักงานที่ปรึกษาด้านอุตสาหกรรม ณ สาธารณรัฐประชาชนจีน เพื่อทําหน้าที่เป็นหน่วยงานกลางด้านข้อมูล การประสานงาน และการติดต่อสื่อสารด้านอุตสาหกรรมระหว่างกัน โดยมียุทธศาสตร์ที่สําคัญ 4 ด้าน ได้แก่ 1) การขยายความร่วมมือด้านอุตสาหกรรมสาขาที่จีนมีศักยภาพและเชื่อมโยงกับอุตสาหกรรม 4.0 ของไทย 2) การขยายความร่วมมือด้านอุตสาหกรรมกับจีนในระดับท้องถิ่น 3) การแสวงหาหุ้นส่วนความร่วมมือด้านอุตสาหกรรม และ 4) การพัฒนากลไกความร่วมมือด้านอุตสาหกรรมที่มีศักยภาพ
รัฐบาลไทย-ข่าวทำเนียบรัฐบาล-องคมนตรี ชื่นชมโรงพยาบาลสมเด็จพระยุพราชจังหวัดชายแดนใต้
วันพฤหัสบดีที่ 14 มีนาคม 2562
องคมนตรี ชื่นชมโรงพยาบาลสมเด็จพระยุพราชจังหวัดชายแดนใต้
นายแพทย์เกษม วัฒนชัย องคมนตรี  ลงพื้นที่ตรวจเยี่ยมโรงพยาบาลสมเด็จพระยุพราชยะหาและโรงพยาบาลสมเด็จพระยุพราชสายบุรี ชื่นชมศักยภาพเป็นแม่ข่ายโรงพยาบาลชุมชนใกล้เคียง จิตอาสา “เราทําความดีด้วยหัวใจ” สร้างความสามัคคีปรองดองในชุมชนจังหวัดชายแดนใต้
นายแพทย์เกษม วัฒนชัย องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชยะหาและโรงพยาบาลสมเด็จพระยุพราชสายบุรี ชื่นชมศักยภาพเป็นแม่ข่ายโรงพยาบาลชุมชนใกล้เคียง จิตอาสา “เราทําความดีด้วยหัวใจ” สร้างความสามัคคีปรองดองในชุมชนจังหวัดชายแดนใต้
วันนี้ (14 มีนาคม 2562) นายแพทย์เกษม วัฒนชัย องคมนตรี ในฐานะประธานคณะกรรมการมูลนิธิโรงพยาบาลสมเด็จพระยุพราช พร้อมด้วยนายพลากร สุวรรณรัฐ องคมนตรี นายแพทย์เจษฎา ฉายคุณรัฐ ผู้ตรวจราชการกระทรวง เขตสุขภาพที่ 12 นายแพทย์มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก ลงพื้นที่ตรวจเยี่ยมโรงพยาบาลสมเด็จพระยุพราชยะหา จังหวัดยะลา และเปิดอาคารคลอดและผู้ป่วยใน 90 เตียง ที่โรงพยาบาลสมเด็จพระยุพราชสายบุรี จังหวัดปัตตานี พร้อมมอบถุงของขวัญพระราชทานให้ผู้ป่วย ให้กําลังใจเจ้าหน้าที่ในการปฏิบัติงาน รับฟังและร่วมแก้ปัญหาการพัฒนาโรงพยาบาลสมเด็จพระยุพราช
นายแพทย์เจษฎา ฉายคุณรัฐ ผู้ตรวจราชการกระทรวง เขตสุขภาพที่ 12 กล่าวว่า กระทรวงสาธารณสุข ให้ความสําคัญในการพัฒนาโรงพยาบาลสมเด็จพระยุพราชทั้ง 21 แห่ง เพื่อให้เป็นโรงพยาบาลของประชาชนตามพระราชปณิธานของสมเด็จพระเจ้าอยู่หัวรัชกาลที่ 10 โดยเฉพาะพื้นที่จังหวัดชายแดนใต้ ได้นําโครงการจิตอาสา “เราทําความดีด้วยหัวใจ” ร่วมกับประชาชน ในการจัดกิจกรรมด้านสาธารณสุขและสิ่งแวดล้อม สร้างความสามัคคีปรองดองในชุมชนจังหวัดชายแดนใต้ เช่น การทําความสะอาดสถานที่ศาลาละมหาด สํารวจแหล่งเพาะพันธุ์ยุงลาย นอกจากนี้ ได้พัฒนาศักยภาพระบบบริการ เป็นโรงพยาบาลแม่ข่าย รับดูแลผู้ป่วยที่ส่งต่อจากโรงพยาบาลชุมชนใกล้เคียง ไม่ต้องไปโรงพยาบาลจังหวัด เช่น การผ่าตัดทางสูตินรีเวช รักษาผู้ได้รับบาดเจ็บจากการจราจร การตรวจรักษาโรคโดยแพทย์เฉพาะทางในสาขาที่สําคัญ การดูแลผู้ป่วยเด็กในภาวะวิกฤต ศูนย์ไตเทียม อาชาบําบัดในเด็กออทิสติกและสมาธิสั้น ผู้ป่วยอัมพฤกษ์ อัมพาต สร้างสมาธิและความแข็งแรงของกล้ามเนื้อ เป็นต้น
นายแพทย์เจษฎากล่าวต่อว่า ด้านการส่งเสริมการรักษาและดูแลสุขภาพด้วยการแพทย์แผนไทย โรงพยาบาลทั้ง 2 แห่งมีการผลิตยาสมุนไพรทั้งยารับประทานและยาทาภายนอกเพื่อใช้ภายในจังหวัดโดยโรงพยาบาลสมเด็จพระยุพราชสายบุรี มีโรงงานผลิตยาสมุนไพรที่ได้มาตรฐาน GMP - WHO ผลิตยาสมุนไพรและผลิตภัณฑ์สมุนไพรได้รับการรับรองฮาลาล (HALAL) ให้บริการผู้ป่วยนอกและผู้ป่วยในทั้ง 4 ด้าน ได้แก่ เวชกรรมไทย เภสัชกรรมไทย ผดุงครรภ์ไทย และหัตถเวชกรรมไทย รวมทั้งนําภูมิปัญญาท้องถิ่นคือโต๊ะบีแด (ผดุงครรภ์โบราณ) มาให้บริการร่วมกับบุคลากรแผนปัจจุบันในการฟื้นฟูมารดาหลังคลอดในโรงพยาบาล ให้ได้รับการดูแลครบถ้วน ทั้งร่างกายและจิตใจ
*************************************** 14 มีนาคม 2562
รัฐบาลไทย-ข่าวทำเนียบรัฐบาล-รมว.พม. กำชับเจ้าหน้าที่เร่งเยียวยาฟื้นฟูสภาพจิตใจเด็กหญิง วัย 12 ขวบ ที่ถูกแม่แท้ๆ บังคับให้ร่วมหลับนอนกับพ่อเลี้ยง ที่ จ.นนทบุรี
วันศุกร์ที่ 24 กุมภาพันธ์ 2560
รมว.พม. กําชับเจ้าหน้าที่เร่งเยียวยาฟื้นฟูสภาพจิตใจเด็กหญิง วัย 12 ขวบ ที่ถูกแม่แท้ๆ บังคับให้ร่วมหลับนอนกับพ่อเลี้ยง ที่ จ.นนทบุรี
รมว.พม. กําชับเจ้าหน้าที่เร่งเยียวยาฟื้นฟูสภาพจิตใจเด็กหญิง วัย 12 ขวบ ที่ถูกแม่แท้ๆ บังคับให้ร่วมหลับนอนกับพ่อเลี้ยง ที่ จ.นนทบุรี
เมื่อวันที่ 23 ก.พ. 60 เวลา 07.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 578/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม พร้อมเปิดเผยว่า จากกรณีเด็กหญิงวัย 12 ปี ถูกแม่แท้ๆ วัย 39 ปี บังคับให้ไปร่วมหลับนอนกับพ่อเลี้ยงวัย 25 ปี นานกว่า 2 ปี ซึ่งสาเหตุเพราะไม่อยากถูกสามีใหม่บอกเลิก ที่อําเภอเมือง จังหวัดนนทบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดนนทบุรี (พมจ.นนทบุรี) และบ้านพักเด็กและครอบครัวจังหวัดนนทบุรี ลงพื้นที่เยี่ยมเด็กดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ โดยบ้านพักเด็กและครอบครัวจังหวัดนนทบุรีพร้อมรับเด็กเข้าไว้อยู่ในความคุ้มครองดูแลชั่วคราวเพื่อเข้าสู่กระบวนการฟื้นฟูทางจิตใจอย่างใกล้ชิด เพื่อให้เด็กสามารถกลับมาใช้ชีวิตในสังคมอย่างปกติ นอกจากนี้ ให้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาเล่าเรียนของเด็กอย่างต่อเนื่องต่อไป
รัฐบาลไทย-ข่าวทำเนียบรัฐบาล-“ยุติธรรม” เร่งช่วยเหลือผู้เสียหายจากเงินกู้นอกระบบในพื้นที่ประจวบคีรีขันธ์
วันพุธที่ 23 สิงหาคม 2560
“ยุติธรรม” เร่งช่วยเหลือผู้เสียหายจากเงินกู้นอกระบบในพื้นที่ประจวบคีรีขันธ์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย พันตํารวจเอก ดุษฎี อารยวุฒิ รองปลัดกระทรวงยุติธรรม รับเรื่องจากลุ่มผู้เสียหายเงินกู้นอกระบบ
เมื่อวันพุธที่ ๒๓ สิงหาคม ๒๕๖๐ เวลา ๑๐.๓๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วย พันตํารวจเอก ดุษฎี อารยวุฒิ รองปลัดกระทรวงยุติธรรม
รับเรื่องจากลุ่มผู้เสียหายเงินกู้นอกระบบ
โดยมี พลตํารวจเอก วิระชัย ทรงเมตตา ที่ปรึกษาสัญญาบัตร ๑๐ สํานักงานตํารวจแห่งชาติ
เป็นผู้นําผู้เสียหายเข้ามารับความช่วยเหลือในครั้งนี้
เพื่อขอรับความช่วยเหลือเยียวยาภายหลังต้องจ่ายดอกเบี้ยจากการกู้ยืมเงินนอกระบบ
แต่ไม่สามารถไถ่ถอนทรัพย์สินที่นําไปวางหลักประกันคืนได้
ปลัดกระทรวงยุติธรรม กล่าวว่า กระทรวงยุติธรรมจะมอบหมายให้ศูนย์ช่วยเหลือลูกหนี้
และประชาชนที่ไม่ได้รับความเป็นธรรม กรมสอบสวนคดีพิเศษ
ดําเนินการพิจารณาข้อมูลและลงพื้นที่ตรวจสอบข้อเท็จจริงให้แก่ลูกหนี้
โดยจะดําเนินการดูแลและช่วยเหลือประชาชนเป็นรายกรณี
อีกทั้งจะมอบหมายให้กรมคุ้มครองสิทธิและเสรีภาพให้ความช่วยเหลือในเรื่องทนายความ
และจะบูรณาการร่วมกับส่วนราชการอื่นที่เกี่ยวข้องเพื่อร่วมมือกันแก้ปัญหาดังกล่าว
ตามนโยบายของรัฐบาลที่ได้มอบหมายให้จัดตั้งศูนย์อํานวยการติดตามและแก้ไขปัญหาการสอบสวนคดีสําคัญ
เพื่อประสานงานและติดตามความคืบหน้า
การรับเรื่องร้องทุกข์และช่วยเหลือประชาชนที่ได้รับความเดือดร้อนอย่างเร่งด่วน
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม และคณะผู้บริหารกระทรวงอุตสาหกรรม  ร่วมลงนามถวายพระพร พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
วันศุกร์ที่ 8 กุมภาพันธ์ 2562
ปลัดกระทรวงอุตสาหกรรม และคณะผู้บริหารกระทรวงอุตสาหกรรม  ร่วมลงนามถวายพระพร พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม นําแจกันดอกไม้ไปถวายหน้าพระรูปพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
กรุงเทพ : เมื่อวันที่ 7 กุมภาพันธ์ 2562 นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม นําแจกันดอกไม้ไปถวายหน้าพระรูปพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พร้อมลงนามถวายพระพร ขอให้ทรงหายจากพระอาการประชวรโดยเร็ววัน ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล-โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
วันพฤหัสบดีที่ 16 กรกฎาคม 2563
โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
วันที่ 15 ก.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ระบุถึงกรณีที่โฆษกพรรคเพื่อไทยให้นายกฯ แสดงความรับผิดชอบกรณีทหารอียิปต์ที่เดินทางเข้าประเทศไทยติดเชื้อโควิด-19 ว่า เรื่องนี้นายกรัฐมนตรีในฐานะ ผอ.ศบค. ได้ชี้แจงต่อประชาชน โดยขอโทษและถือเป็นความรับผิดชอบที่รัฐบาลต้องปรับปรุงแก้ไข และวันนี้มีกําหนดการด่วนลงพื้นที่จังหวัดระยอง เพื่อติดตามสถานการณ์ที่เกิดขึ้น และรับฟังความเห็นของประชาชนในพื้นที่ ด้วย
โฆษกรัฐบาลยืนยันว่า นายกฯ ไม่ได้นิ่งนอนใจกับเรื่องที่เกิดขึ้น ได้สั่งการให้ตรวจสอบข้อมูลเชิงลึก โดยให้ ศบค. ทบทวนมาตรการผ่อนคลายต่าง ๆและให้สถานทูตต้องปฏิบัติตามระเบียบ รวมถึงการบินเข้า-ออก ของเครื่องบินทหารและกลุ่มอื่น ๆ ด้วย
ทั้งนี้ ที่ผ่านมารัฐบาลมีมาตรการสําคัญเพื่อควบคุมการแพร่ระบาดเชื้อโควิด-19 อย่างเข้มงวด ทั้งมาตรการด้านสาธารณสุข ความมั่นคง การช่วยเหลือประชาชน และย้ําว่าไม่มีใครอยากให้เหตุการณ์เช่นที่จังหวัดระยองเกิดขึ้น โดยถือเป็นบทเรียนที่ทุกฝ่ายต้องพิจารณาร่วมกัน ดังนั้นจึงขอให้เข้าใจนายกฯ และรัฐบาล ในเรื่องนี้ด้วย
-----------------
รัฐบาลไทย-ข่าวทำเนียบรัฐบาล-นายกรัฐมนตรี เผย ร.10 รับสั่งดูแลให้ความช่วยเหลือกลุ่มเด็กและโค้ชฟุตบอลทีมหมูป่า จำนวน 13 ราย ให้ดีที่สุด พร้อมขอความร่วมมืออย่านำเสนอข่าวบั่นทอนขวัญ และกำลังใจ
วันพุธที่ 27 มิถุนายน 2561
นายกรัฐมนตรี เผย ร.10 รับสั่งดูแลให้ความช่วยเหลือกลุ่มเด็กและโค้ชฟุตบอลทีมหมูป่า จํานวน 13 ราย ให้ดีที่สุด พร้อมขอความร่วมมืออย่านําเสนอข่าวบั่นทอนขวัญ และกําลังใจ
นายกรัฐมนตรี เผย ร.10 รับสั่งดูแลให้ความช่วยเหลือกลุ่มเด็กและโค้ชฟุตบอลทีมหมูป่า จํานวน 13 ราย ให้ดีที่สุด พร้อมขอความร่วมมืออย่านําเสนอข่าวบั่นทอนขวัญ และกําลังใจ
วันนี้ (27 มิถุนายน 2561) เวลา 14.00 น. บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีแถลงภายหลังการประชุมถึงการให้ความช่วยเหลือกลุ่มเด็กและโค้ชฟุตบอลทีมหมูป่า จํานวน 13 ราย ที่ยังติดอยู่ในภายในถ้ําหลวง ขุนน้ํานางนอน อําเภอแม่สาย จังหวัดเชียงรายว่า สถานการณ์ในวันนี้กําลังอยู่ในขั้นตอนการดําเนินการ เราทุกคนมั่นใจว่าเด็ก ๆ ทุกคนยังมีชีวิตอยู่ และรอการช่วยเหลือจากเจ้าหน้าที่ ซึ่งทุกคนเป็นนักกีฬาด้วย น่าจะแข็งแรงพอที่จะรับสถานการณ์นี้ได้ รัฐบาลจะพยายามทุกวิถีทาง​ โดยเฉพาะการให้กําลังใจครอบครัวเด็ก ๆ และขณะนี้ ได้มีการตั้งศูนย์ปฏิบัติการร่วม โดยมีผู้ว่าราชการจังหวัด เป็นประธาน และมีหน่วยงานที่เกี่ยวข้องทั้งตํารวจ ทหาร พลเรือน เป็นการบูรณาการร่วมกัน เพื่อให้เกิดประสิทธิภาพมากที่สุด นอกจากนี้ได้มีการกําหนดกรอบพื้นที่การทํางานให้ชัดเจน และมีการพัฒนาอยู่ตลอด ทั้งศูนย์ประสานสื่อ ที่พักของญาติ รวมถึงอาหารการกินด้วย
นายกรัฐมนตรีกล่าวต่อไปว่า ขณะนี้เจ้าหน้าที่ได้เร่งระบายน้ําออก และได้ติดตามมาโดยตลอด เข้าใจดีถึงความยากลําบากของเจ้าหน้าที่ ซึ่งทุกคนก็ทุ่มเท และเสี่ยงชีวิตในการเข้าไปช่วยเหลือ บางครั้งเจ้าหน้าที่ หรือนักประดาน้ํา ไม่สามารถใช้ถังออกซิเจนเข้าไปได้ ต้องมุดตัวเปล่าเข้าไป ซึ่งมีระยะทางหลายร้อยเมตร ก็ถือว่ามีความเสี่ยงเหมือนกัน ซึ่งหวังว่าสถานการณ์จะดีขึ้น โดยสร้างความเชื่อมั่น และแรงศรัทธาจากคนไทยทั้งประเทศ
นายกรัฐมนตรีกล่าวว่า “สมเด็จพระเจ้าอยู่หัว ทรงติดตามสถานการณ์มาโดยตลอด และรับสั่งผ่านราชเลขานุการในพระองค์ ให้ดูแลให้ดีที่สุด ทั้งครอบครัวและการช่วยเหลือเด็ก ๆ รวมถึงความปลอดภัยของเจ้าหน้าที่ ต้องมีแผนที่รัดกุม ไม่ให้เกิดความสูญเสีย พระองค์ท่านทรงติดตามตลอดเวลา จนกระทั่งถึงวันนี้ และเมื่อวานซึ่งเป็นวันประสูติ สมเด็จพระสังฆราช สกลมหาสังฆปริณายก ท่านก็ประทานพรมาให้เจ้าหน้าที่ทุกคนให้มีความปลอดภัย และประทานพรให้รัฐบาลในการทํางานบริหารประเทศ โดยเฉพาะสมเด็จพระเจ้าอยู่หัวทรงห่วงใย ติดตามทุกเรื่องในการทํางานของพวกเรา และบ่ายนี้ (15.00 น.) ผมและ ครม.จะไปร่วมพิธีรับพระราชทานผ้าพันคอจิตอาสา ดังนั้น ตอนนี้ขอให้ทุกคนร่วมกันทําความดีด้วยหัวใจด้วยการทําจิตอาสา”
สําหรับการเยียวยาสภาพจิตใจของเด็ก ๆ และผู้ปกครองนั้น นายกรัฐมนตรีกล่าวว่า อย่าไปทําให้เสียขวัญหรือเสียกําลังใจอีกเลย พร้อมฝากสื่อมวลชนในเรื่องการนําเสนอข่าว หากข่าวใดที่จะทําให้เสียขวัญ ก็ขอให้ลดลงไปบ้าง ยอมรับว่าหลายคนก็ยังมีความเชื่อถือแบบไทย ๆ อยู่ แต่เวลานี้เหมาะหรือไม่เหมาะก็ต้องใช้สติปัญญาใคร่ครวญกันด้วย
------------------------------------------------------
รัฐบาลไทย-ข่าวทำเนียบรัฐบาล-มท.1 เผยทุกภาคส่วนพร้อมใจเปิดโครงการ 1 จังหวัด 1 ถนนเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562
วันอังคารที่ 30 กรกฎาคม 2562
มท.1 เผยทุกภาคส่วนพร้อมใจเปิดโครงการ 1 จังหวัด 1 ถนนเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562
มท.1 เผยทุกภาคส่วนพร้อมใจเปิดโครงการ 1 จังหวัด 1 ถนนเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562
เมื่อวันที่ 28 ก.ค. 62 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัดดําเนินโครงการ 1 จังหวัด 1 ถนนเฉลิมพระเกียรติ ด้วยการดําเนินการพัฒนาด้านโครงสร้างพื้นฐาน การปรับปรุงภูมิทัศน์ การสร้างความปลอดภัยต่างๆ อาทิ การขุดลอกคู คลอง ท่อระบายน้ําสองข้างทาง การปรับปรุงผิวจราจร/ทางเท้า การตีเส้นจราจร การจัดทําป้ายจราจร และป้ายเตือนให้ลดความเร็ว การปลูกต้นไม้ ไม้ดอก ไม้ประดับ การทําความสะอาดผิวจราจร การจัดระเบียบป้ายโฆษณา สายไฟฟ้า สายสื่อสาร การติดตั้งไฟฟ้าส่องสว่างสองข้างทาง พร้อมติดตั้งกล้องวงจรปิด เพื่อยกระดับมาตรฐานความปลอดภัยในชีวิตและทรัพย์สินให้แก่พี่น้องประชาชนผู้ใช้รถใช้ถนน และเชิญชวนประชาชนจิตอาสาร่วมพัฒนาถนนดังกล่าว มาอย่างต่อเนื่อง
พลเอก อนุพงษ์ เผ่าจินดา กล่าวว่า เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2562 ในวันนี้ ผู้ว่าราชการจังหวัด พร้อมด้วยข้าราชการ ภาคเอกชน พี่น้องประชาชน และจิตอาสา 904 วปร. ได้พร้อมใจกันร่วมเปิดถนนเฉลิมพระเกียรติ พร้อมกันทั่วประเทศ และพร้อมกันนี้ได้มีการจัดกิจกรรมจิตอาสาบําเพ็ญสาธารณประโยชน์ด้วยความร่วมแรงร่วมใจ การรวมพลังประสานสามัคคี ทําความดีด้วยหัวใจ อาทิ การเก็บขยะ การปลูกต้นไม้ การตัดแต่งต้นไม้ กิ่งไม้ การทําความสะอาดผิวถนน เป็นต้น
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทย ขอเชิญชวนพี่น้องประชาชน ร่วมกันทําความดี บําเพ็ญสาธารณประโยชน์ เนื่องในวันเฉลิมพระชนมพรรษา พระบาทสมเด็จพระเจ้าอยู่หัว และขอเชิญชวนประชาชนทุกหมู่เหล่า พร้อมใจกันจุดเทียนถวายพระพรชัยมงคลในค่ําวันนี้ เวลา 19:30 น. ณ สถานที่ที่จังหวัด และอําเภอ กําหนด พร้อมกันทั่วประเทศ
รัฐบาลไทย-ข่าวทำเนียบรัฐบาล-"สุรเชษฐ์" ประชุมการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ ครั้งที่ 4/2560 ที่ปัตตานี
วันพฤหัสบดีที่ 1 มิถุนายน 2560
"สุรเชษฐ์" ประชุมการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ ครั้งที่ 4/2560 ที่ปัตตานี
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ ครั้งที่ 4/2560
พล.อ.สุรเชษฐ์ ชัยวงศ์กล่าวว่า จากการที่กระทรวงศึกษาธิการ ได้ตั้งคณะทํางานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ เพื่อดําเนินการในเรื่องนี้ให้เป็นรูปธรรมที่ชัดเจน โดยมีนายบุญรักษ์ ยอดเพชรรองเลขาธิการคณะกรรมการการศึกษาขั้นพื้นฐาน ในฐานะผู้อํานวยการ ศปบ.จชต. เป็นประธาน
การประชุมครั้งนี้ได้ติดตามงานตามรายละเอียดแผนงาน โครงการ และกิจกรรมในการสร้างการรับรู้ของหน่วยงานส่วนกลาง และทุกหน่วยงานการศึกษาในพื้นที่5จังหวัดชายแดนภาคใต้ คือปัตตานี ยะลา นราธิวาส สตูล และสงขลา (เฉพาะพื้นที่อําเภอจะนะ นาทวี สะบ้าย้อย และเทพา)โดยแต่ละหน่วยงานได้นําเสนอแผนงานโครงการสําคัญที่มีผลโดยตรงต่อการพัฒนาคุณภาพการศึกษาทุกระดับทุกประเภทในพื้นที่ ไม่ว่าจะเป็นผู้บริหาร ข้าราชการ ครู บุคลากรทางการศึกษา ผู้นําศาสนา นักเรียน นักศึกษา และประชาชนซึ่งเชื่อมั่นว่าหากประชาชนได้รับทราบและมีความเข้าใจในแนวทางการพัฒนาคุณภาพการศึกษาแล้วจะช่วยให้เกิดการสนับสนุนและร่วมกันขับเคลื่อนงานพัฒนาคุณภาพการศึกษาของรัฐบาลและกระทรวงศึกษาธิการ ขยายไปสู่ประชาชนในพื้นที่ได้อย่างกว้างขวาง รวดเร็ว และมีประสิทธิภาพมากขึ้น
ทั้งนี้"การสร้างความรับรู้ความเข้าใจ"ถือเป็น1ใน7จุดเน้นที่กระทรวงศึกษาธิการได้กําหนดไว้ในแผนยุทธศาสตร์การศึกษาเขตพัฒนาพิเศษเฉพาะกิจจังหวัดชายแดนภาคใต้20ปี(พ.ศ.2560-2579)นอกเหนือไปจากจุดเน้นที่ 1 การเสริมสร้างความปลอดภัยครู บุคลากรทางการศึกษา นักเรียน และสถานศึกษา, จุดเน้นที่ 2 การพัฒนาคุณภาพการศึกษา, จุดเน้นที่ 3 การเสริมสร้างโอกาสทางการศึกษา, จุดเน้นที่ 4 การผลิตคนและพัฒนากําลังคนให้สอดคล้องกับความต้องการในพื้นที่และการมีงานทํา, จุดเน้นที่ 5 การศึกษาเพื่อความมั่นคง และจุดเน้นที่ 7 การบริหารจัดการ
อนึ่งการประชุมครั้งนี้มีผู้บริหารนักประชาสัมพันธ์ และบุคลากรที่เกี่ยวข้องจากส่วนกลางและทุกสังกัดของกระทรวงศึกษาธิการในพื้นที่5จังหวัดชายแดนภาคใต้ เข้าร่วมประชุม อาทินายอดินันท์ ปากบารา ผู้ช่วยรัฐมนตรีประจํานายกรัฐมนตรี,นายปราโมทย์ แก้วสุข ที่ปรึกษาสํานักงานปลัดกระทรวงศึกษาธิการ,นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ในฐานะผู้อํานวยการศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.),นายชลํา อรรถธรรม ผู้อํานวยการสํานักติดตามและประเมินผล สํานักงานคณะกรรมการการศึกษาขั้นพื้นฐาน (สพฐ.),ศึกษาธิการภาค, ศึกษาธิการจังหวัด, ผู้อํานวยการสํานักงานเขตพื้นที่การศึกษาประถมศึกษา/มัธยมศึกษา,ผู้แทนจากกรรมการอาชีวศึกษาจังหวัด, ผู้แทนจากสํานักงานคณะกรรมการการอุดมศึกษา, ผู้อํานวยการสํานักงานส่งเสริมการศึกษานอกระบบและการศึกษาตามอัธยาศัย (กศน.) จังหวัด,ผู้อํานวยการสํานักงานการศึกษาเอกชนจังหวัดฯลฯ
รัฐบาลไทย-ข่าวทำเนียบรัฐบาล-รัฐบาลหนุน ขสมก ลงนามจัดซื้อรถเมล์รุ่นใหม่ 400 คันสำเร็จในรอบ 14 ปี หวังเพิ่มคุณภาพชีวิตและความปลอดภัยประชาชนด้วยบริการที่ทันสมัย กำชับ ก.คมนาคม ดูแลให้โปร่งใส และเป็นไปตามแผนงาน
วันจันทร์ที่ 31 ตุลาคม 2559
รัฐบาลหนุน ขสมก ลงนามจัดซื้อรถเมล์รุ่นใหม่ 400 คันสําเร็จในรอบ 14 ปี หวังเพิ่มคุณภาพชีวิตและความปลอดภัยประชาชนด้วยบริการที่ทันสมัย กําชับ ก.คมนาคม ดูแลให้โปร่งใส และเป็นไปตามแผนงาน
รัฐบาลหนุน ขสมก ลงนามจัดซื้อรถเมล์รุ่นใหม่ 400 คันสําเร็จในรอบ 14 ปี หวังเพิ่มคุณภาพชีวิตและความปลอดภัยประชาชนด้วยบริการที่ทันสมัย กําชับ ก.คมนาคม ดูแลให้โปร่งใส และเป็นไปตามแผนงาน
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลได้สนับสนุนให้ หรือ ขสมก ลงนามในสัญญาจัดซื้อรถโดยสารเอ็นจีวี จํานวน 489 คัน วงเงิน 3,389 ล้านบาทกับบริษัท เบสท์ริน กรุ๊ป ได้สําเร็จ หลังจากที่ค้างคามานานนับตั้งแต่ปี 2545 โดย ขสมก จะนําเข้ารถโดยสารทั้งคัน และรับมอบรถทั้งหมดภายใน ธ.ค.59
“ที่ผ่านมา ขสมก ไม่สามารถจัดซื้อหรือเช่ารถโดยสารใหม่ได้ เพราะมีข้อครหาว่า ราคาที่ฝ่ายการเมืองตั้งไว้สูงเกินจริง กระบวนการไม่โปร่งใส เช่น แผนจัดซื้อรถเมล์ 6 พันคัน มูลค่ากว่า 1 แสน ลบ.เมื่อปี 2548 เรื่อยมาถึงแผนเช่ารถเมล์ 4,000 คัน มูลค่า 69,000 ลบ. ในปี 2552 แต่วันนี้รัฐบาลนํามาดําเนินการให้ถูกต้อง เพื่อให้พี่น้องประชาชนได้ใช้บริการรถโดยสารสาธารณะที่มีคุณภาพอย่างแท้จริง เป็นของขวัญปีใหม่ให้แก่ทุกคน เริ่มตั้งแต่ ม.ค.60 เป็นต้นไป”
พลโท สรรเสริญ กล่าวต่อว่า การจัดซื้อรถใหม่ในครั้งนี้จะช่วยให้ประชาชนผู้ใช้บริการได้รับความสะดวกและปลอดภัยมากขึ้น โดยผู้พิการและผู้สูงอายุสามารถนํารถเข็นขึ้นลงรถได้ เพราะมีชานยื่นออกมารับเข้าสู่ตัวรถ มีการติดตั้งกล้องวงจรปิดทั้งภายในรถ ด้านหน้า และด้านหลัง รวม 5 ตัว มีระบบประตูอัตโนมัติที่จะไม่ปิดหากมีคนยืนขวางประตู เพื่อให้เกิดความปลอดภัย
นอกจากนี้ ยังมีการติดตั้งระบบ GPS ที่สามารถทราบตําแหน่งของรถ ความเร็วของรถ พฤติกรรมการขับขี่ โดยจะเชื่อมโยงกับป้ายรถเมล์อัจฉริยะ 20 จุดสําคัญใน กทม. เพื่อให้ประชาชนทราบว่า มีรถเมล์สายใดผ่าน และใช้เวลาเดินทางถึงแต่ละจุดภายในกี่นาที คาดว่าจะใช้งานได้ เม.ย.60 รวมทั้งจะมีบริการอินเทอร์เน็ตฟรี และเตรียมติดตั้งระบบบัตรโดยสารอิเล็กทรอนิกส์ รองรับการใช้บริการร่วมกับขนส่งสาธารณะอื่นในอนาคต
“ท่านนายกฯ ให้ความสําคัญกับเรื่องนี้อย่างมาก เพราะเป็นสิ่งที่ผู้มีรายได้น้อยได้รับประโยชน์โดยตรง และยังจะช่วยกระตุ้นให้ประชาชนส่วนหนึ่งหันไปใช้บริการรถโดยสารสาธารณะเพิ่มมากขึ้น เพราะมีความสะดวกสบาย
พร้อมทั้งกําชับให้ ก.คมนาคม กํากับดูแลการดําเนินการทุกขั้นตอนให้เกิดความโปร่งใส เป็นธรรม และเกิดประโยชน์สูงสุด และควบคุมให้แต่ละขั้นตอนเป็นไปตามแผนงานที่กําหนดไว้อย่างมีประสิทธิภาพ